CELEX: 62008CA0573
Language: sl
Date: 2010-07-15 00:00:00
Title: Zadeva C-573/08: Sodba Sodišča (tretji senat) z dne 15. julija 2010 – Evropska komisija proti Italijanski republiki (Neizpolnitev obveznosti države — Direktiva 79/409/EGS — Ohranjanje prosto živečih ptic — Ukrepi za prenos)

11.9.2010   
            
            
               SL
            
            
               Uradni list Evropske unije
            
            
               C 246/3
            
         Sodba Sodišča (tretji senat) z dne 15. julija 2010 – Evropska komisija proti Italijanski republiki
   (Zadeva C-573/08) (1)
   
   (Neizpolnitev obveznosti države - Direktiva 79/409/EGS - Ohranjanje prosto živečih ptic - Ukrepi za prenos)
   2010/C 246/03
   Jezik postopka: italijanščina
   
      Stranki
   
   
      Tožeča stranka: Evropska komisija (zastopnik: D. Recchia, zastopnik)
   
      Tožena stranka: Italijanska republika (zastopnika: G. Palmieri in G. Fiengo, zastopnika)
   
      Predmet
   
   Neizpolnitev obveznosti države – Kršitev členov 2, 3, 4, 5, 6, 7, 9, 10, 11, 13 in 18 Direktive Sveta 79/409/EGS z dne 2. aprila 1979 o ohranjanju prosto živečih ptic (UL L 103, str. 1) – Napačen prenos – Izjeme – Zahteve
   
      Izrek
   
   
               1.
            
            
               Italijanska republika s tem, ker zakonodaja glede prenosa Direktive Sveta 79/409/EGS z dne 2. aprila 1979 o ohranjanju prosto živečih ptic v italijansko ureditev ni povsem v skladu s samo direktivo in ker sistem prenosa člena 9 direktive ne zagotavlja, da se z izjemami, ki so jih sprejeli italijanski pristojni organi, spoštuje pogoje in zahteve, ki so v tem členu določene, ni izpolnila obveznosti iz členov od 2 do 7, od 9 do 11, 13 in 18 te direktive.
            
         
               2.
            
            
               Italijanski republiki se naloži plačilo stroškov postopka, vključno s stroški za izdajo začasne odredbe.
            
         
      (1)  UL C 55, 07.03.2009.